Document ID: /fineweb-2-swissfilter-quality_10-filterrobots/filtered/02038.jsonl.gz/1963

Tar la Auto Friberg SA a Rueun èn dapi il cumenzament dal mais d'october dus fin trais lavurers be pli vid midar pneus als autos. Els dumognan fin 20 autos al di.
Dapi duas emnas e mez vid midar pneus
Areguard las prognosas da l'aura da la fin d'emna vargada hajan ses lavurers cumenzà la sonda bun in'ura pli baud cun la lavur ed hajan midà fin mezdi tar radund 15 autos ils pneus, raquinta mainafatschenta Daniel Friberg.
Era per questa emna saja l'agenda da la garascha plaina. Perquai haja el er augmentà il team da montar pneus per dar dumogn a la situaziun.
RR actualitad 08:15